# Službeni list C 295A/21.

| | ISSN 1977-1088 |
| --- | --- |
| Službeni list
  Europske unije | C 295A |
| | |
| Hrvatsko izdanje | Informacije i objave | Godište 61.21. kolovoza 2018. |

ISSN 1977-1088

Službeni list

Europske unije

C 295A

Hrvatsko izdanje

Informacije i objave

Godište 61.21. kolovoza 2018.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2018/C 295 A/01 | Poziv na iskaz interesa za imenovanje na mjesta predsjednika i zamjenika predsjednika Odbora za žalbe Europske agencije za kemikalije – COM/2018/20030 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2018/C 295 A/01

Poziv na iskaz interesa za imenovanje na mjesta predsjednika i zamjenika predsjednika Odbora za žalbe Europske agencije za kemikalije – COM/2018/20030

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 21.8.2018 | HR | Službeni list Europske unije | CA 295/1 |
| --- | --- | --- | --- |

21.8.2018

HR

Službeni list Europske unije

CA 295/1

---

Poziv na iskaz interesa za imenovanje na mjesta predsjednika i zamjenika predsjednika Odbora za žalbe Europske agencije za kemikalije

COM/2018/20030

(2018/C 295 A/01)

Opis Agencije

Europska agencija za kemikalije (Agencija) uspostavljena je 1. lipnja 2007., sjedište joj je u Helsinkiju u Finskoj i ima središnju ulogu u provedbi Uredbe REACH, Uredbe CLP, Uredbe o biocidnim proizvodima i Uredbe o prethodnom informiranom pristanku.

Uredba REACH (1) uredba je o registraciji, evaluaciji, autorizaciji i ograničavanju kemikalija. Na snagu je stupila 1. lipnja 2007. Odredbama iz članaka od 75. do 111. te Uredbe uređuje se funkcioniranje Agencije i opisuju zadaće koje mora obavljati.

Uredba CLP (2) uredba je o razvrstavanju, označivanju i pakiranju kemikalija. Na snagu je stupila 20. siječnja 2009. U članku 50. te Uredbe opisuju se zadaće Agencije.

Uredba o biocidnim proizvodima (3) stupila je na snagu 1. rujna 2013. i odnosi se na stavljanje na tržište i uporabu biocidnih proizvoda. U odredbama članka 74. te Uredbe opisana je uloga Agencije.

Uredba o prethodnom informiranom pristanku (4) stupila je na snagu 1. ožujka 2014. i njome se regulira uvoz i izvoz određenih opasnih kemikalija te se utvrđuju obveze za poduzeća koja te kemikalije žele izvoziti u treće zemlje. U odredbama članka 6. te Uredbe opisane su zadaće koje Agencija mora obavljati.

Dodatne informacije mogu se pronaći na sljedećem web-mjestu: http://www.ECHA.europa.eu/

Odbor za žalbe

Člancima od 89. do 94. Uredbe (EZ) br. 1907/2006 predviđene su relevantne odredbe u pogledu žalbi. Člankom 89. predviđena je uspostava Odbora za žalbe. Odbor je nadležan za odlučivanje o žalbama protiv određenih pojedinačnih odluka Agencije, kako je definirano u članku 91. prethodno navedene Uredbe.

Odbor za žalbe nadležan je i za odlučivanje o žalbama protiv odluka Agencije, kako je definirano u članku 77. Uredbe o biocidnim proizvodima (EU) br. 528/2012.

Odbor za žalbe sastoji se od predsjednika i dvaju drugih članova koji su osoblje Agencije. Oni imaju zamjenike koji ih predstavljaju u njihovoj odsutnosti. Zamjenici nisu osoblje Agencije. Kvalifikacije predsjednika i članova definirane su u Uredbi Komisije (EZ) br. 1238/2007 od 23. listopada 2007. o utvrđivanju pravila za kvalifikacije članova Odbora za žalbe Europske agencije za kemikalije. U skladu s tom Uredbom Komisije, Odbor za žalbe sastoji se od tehnički i pravno kvalificiranih članova.

Predsjednik i ostali članovi Odbora za žalbe neovisni su. U odlučivanju ih ne obvezuju nikakvi naputci. U Agenciji ne izvršavaju nikakve druge zadaće.

Predsjednik i ostali članovi Odbora za žalbe pri donošenju odluke o žalbi poštuju pravila za organizaciju i pridržavaju se postupka utvrđenog u Uredbi Komisije 771/2008 kako je izmijenjena Provedbenom uredbom Komisije (EU) 2016/823 od 25. svibnja 2016.

Kako bi se osiguralo da Odbor za žalbe može nesmetano raditi, u obavljanju zadaća pomaže mu tajništvo koje vodi tajnik. Predsjednik Odbora za žalbe izravno imenuje tajnika.

Opis radnog mjesta

Zadaci predsjednika uključuju prije svega sljedeće:

| — | predsjedanje svim žalbama, |
| --- | --- |

—

predsjedanje svim žalbama,

| — | neovisno i nepristrano ispitivanje žalbi i odlučivanje o njima, |
| --- | --- |

—

neovisno i nepristrano ispitivanje žalbi i odlučivanje o njima,

| — | osiguravanje poštovanja pravnih načela i pravila u postupcima, |
| --- | --- |

—

osiguravanje poštovanja pravnih načela i pravila u postupcima,

| — | učinkovito i pravovremeno obrađivanje žalbi, |
| --- | --- |

—

učinkovito i pravovremeno obrađivanje žalbi,

| — | osiguravanje kvalitete i dosljednosti odluka Odbora, |
| --- | --- |

—

osiguravanje kvalitete i dosljednosti odluka Odbora,

| — | upravljanje ustrojem i metodama rada Odbora, |
| --- | --- |

—

upravljanje ustrojem i metodama rada Odbora,

| — | upravljanje tajnikom koji je ujedno i načelnik odjela koji pomaže Odboru za žalbe, |
| --- | --- |

—

upravljanje tajnikom koji je ujedno i načelnik odjela koji pomaže Odboru za žalbe,

| — | osiguravanje da tajnik i drugi uključeni članovi Odbora za žalbe nisu u sukobu interesa pri upravljanju žalbom, |
| --- | --- |

—

osiguravanje da tajnik i drugi uključeni članovi Odbora za žalbe nisu u sukobu interesa pri upravljanju žalbom,

| — | zamjenjivanje članova zamjenicima, prema potrebi, |
| --- | --- |

—

zamjenjivanje članova zamjenicima, prema potrebi,

| — | imenovanje članova u dodatne odjele ako je to potrebno radi pravovremene obrade žalbi, |
| --- | --- |

—

imenovanje članova u dodatne odjele ako je to potrebno radi pravovremene obrade žalbi,

| — | odlučivanje o unutarnjim pravilima za obradu žalbi te ustroju i radu Odbora, |
| --- | --- |

—

odlučivanje o unutarnjim pravilima za obradu žalbi te ustroju i radu Odbora,

| — | utvrđivanje praktičnih postupovnih uputa za stranke, |
| --- | --- |

—

utvrđivanje praktičnih postupovnih uputa za stranke,

| — | dodjeljivanje ispitivanja žalbe članu Odbora ili sebi kao izvjestitelju na temelju objektivnih kriterija, |
| --- | --- |

—

dodjeljivanje ispitivanja žalbe članu Odbora ili sebi kao izvjestitelju na temelju objektivnih kriterija,

| — | osiguravanje redovite komunikacije sa zamjenicima članova i ažuriranje informacija o tijeku žalbe, |
| --- | --- |

—

osiguravanje redovite komunikacije sa zamjenicima članova i ažuriranje informacija o tijeku žalbe,

| — | nadziranje rada dodatnih članova i zamjenika, |
| --- | --- |

—

nadziranje rada dodatnih članova i zamjenika,

| — | odlučivanje o dopuštenosti žalbi, |
| --- | --- |

—

odlučivanje o dopuštenosti žalbi,

| — | odlučivanje o zahtjevima za povjerljivost, |
| --- | --- |

—

odlučivanje o zahtjevima za povjerljivost,

| — | provođenje preliminarnih ispitivanja žalbi, |
| --- | --- |

—

provođenje preliminarnih ispitivanja žalbi,

| — | predsjedanje usmenim raspravama, |
| --- | --- |

—

predsjedanje usmenim raspravama,

| — | propisivanje mjera o organizaciji postupka, |
| --- | --- |

—

propisivanje mjera o organizaciji postupka,

| — | izrađivanje podnesaka strankama, |
| --- | --- |

—

izrađivanje podnesaka strankama,

| — | sastavljanje nacrta odluka, |
| --- | --- |

—

sastavljanje nacrta odluka,

| — | predstavljanje Odbora za žalbe. |
| --- | --- |

—

predstavljanje Odbora za žalbe.

Uvjeti za sudjelovanje

Kandidati koji će se uzeti u obzir u postupku odabira moraju do isteka roka za podnošenje prijava ispunjavati sljedeće formalne kriterije:

| — | moraju biti državljani države članice Europske unije ili države Europskog gospodarskog prostora (Island, Lihtenštajn, Norveška), |
| --- | --- |

—

moraju biti državljani države članice Europske unije ili države Europskog gospodarskog prostora (Island, Lihtenštajn, Norveška),

| — | moraju imati priznatu diplomu prava:






  (a) | nakon uspješnog završetka sveučilišnog studija ako je uobičajeno trajanje sveučilišnog obrazovanja četiri godine ili više i omogućuje upis na poslijediplomski studij ili |
| --- | --- | --- |

—

moraju imati priznatu diplomu prava:

(a)

nakon uspješnog završetka sveučilišnog studija ako je uobičajeno trajanje sveučilišnog obrazovanja četiri godine ili više i omogućuje upis na poslijediplomski studij ili

| (b) | nakon uspješnog dovršetka sveučilišnog studija potvrđenog diplomom ako je uobičajeno trajanje sveučilišnog obrazovanja tri godine uz odgovarajuće radno iskustvo od najmanje jedne godine (ovo jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku). |
| --- | --- |

(b)

nakon uspješnog dovršetka sveučilišnog studija potvrđenog diplomom ako je uobičajeno trajanje sveučilišnog obrazovanja tri godine uz odgovarajuće radno iskustvo od najmanje jedne godine (ovo jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku).

Ako sveučilišna diploma nije iz područja prava, kandidat mora posjedovati stručnu kvalifikaciju za obavljanje djelatnosti odvjetnika,

| — | najmanje petnaest godina stručnog iskustva u području prava (nakon stjecanja sveučilišne diplome), od kojih barem pet godina na području prava EU-a ili barem pet godina s pravosudnim ili sličnim iskustvom na međunarodnom i/ili nacionalnom sudu, |
| --- | --- |

—

najmanje petnaest godina stručnog iskustva u području prava (nakon stjecanja sveučilišne diplome), od kojih barem pet godina na području prava EU-a ili barem pet godina s pravosudnim ili sličnim iskustvom na međunarodnom i/ili nacionalnom sudu,

| — | izvrsno poznavanje jednog od službenih jezika Europske unije (5) i zadovoljavajuće znanje još barem jednog službenog jezika Europske unije na razini potrebnoj za obavljanje njihovih dužnosti, |
| --- | --- |

—

izvrsno poznavanje jednog od službenih jezika Europske unije (5) i zadovoljavajuće znanje još barem jednog službenog jezika Europske unije na razini potrebnoj za obavljanje njihovih dužnosti,

| — | na dan isteka roka za podnošenje prijava kandidati moraju biti u mogućnosti odslužiti puni petogodišnji mandat u skladu s člankom 47. točkom (a) Uvjeta zaposlenja ostalih službenika Europske unije prije nego što navrše dob za umirovljenje. Kada je riječ o privremenom osoblju Europske unije koje stupa u službu od 1. siječnja 2014., dob za redovito umirovljenje nastupa zadnjeg dana u mjesecu u kojem osoba navršava 66 godina (6). |
| --- | --- |

—

na dan isteka roka za podnošenje prijava kandidati moraju biti u mogućnosti odslužiti puni petogodišnji mandat u skladu s člankom 47. točkom (a) Uvjeta zaposlenja ostalih službenika Europske unije prije nego što navrše dob za umirovljenje. Kada je riječ o privremenom osoblju Europske unije koje stupa u službu od 1. siječnja 2014., dob za redovito umirovljenje nastupa zadnjeg dana u mjesecu u kojem osoba navršava 66 godina (6).

Usto, kandidati do isteka roka za podnošenje prijava moraju ispunjavati sljedeće formalne kriterije:

| — | uživati sva građanska prava, |
| --- | --- |

—

uživati sva građanska prava,

| — | ispunjavati sve zakonske obveze u pogledu služenja vojnog roka, |
| --- | --- |

—

ispunjavati sve zakonske obveze u pogledu služenja vojnog roka,

| — | dostaviti odgovarajuće potvrde koje dokazuju prikladnost za obavljanje dužnosti (7), |
| --- | --- |

—

dostaviti odgovarajuće potvrde koje dokazuju prikladnost za obavljanje dužnosti (7),

| — | fizički su sposobni obavljati svoje dužnosti (8). |
| --- | --- |

—

fizički su sposobni obavljati svoje dužnosti (8).

Traženi profil (kriteriji odabira)

Kandidat bi trebao:

| — | imati dokazano iskustvo u regulatornim ili sudskim postupcima; |
| --- | --- |

—

imati dokazano iskustvo u regulatornim ili sudskim postupcima;

| — | razvijene komunikacijske i međuljudske vještine, sposobnost učinkovitog raspravljanja s unutarnjim i vanjskim dionicima, |
| --- | --- |

—

razvijene komunikacijske i međuljudske vještine, sposobnost učinkovitog raspravljanja s unutarnjim i vanjskim dionicima,

| — | vrlo dobro poznavanje engleskog jezika (prevladavajući jezik komunikacije u Agenciji), |
| --- | --- |

—

vrlo dobro poznavanje engleskog jezika (prevladavajući jezik komunikacije u Agenciji),

| — | poznavanje drugih jezika Europske unije smatralo bi se prednošću. |
| --- | --- |

—

poznavanje drugih jezika Europske unije smatralo bi se prednošću.

Sljedeći elementi smatrali bi se dodatnim prednostima:

| — | rukovoditeljsko iskustvo, |
| --- | --- |

—

rukovoditeljsko iskustvo,

| — | radno iskustvo stečeno u sličnom višekulturnom okruženju. |
| --- | --- |

—

radno iskustvo stečeno u sličnom višekulturnom okruženju.

Odabir, imenovanje i uvjeti zaposlenja

U skladu s Uredbom (EZ) br. 1907/2006 Upravni odbor odlučuje o imenovanju predsjednika i zamjenika predsjednika na temelju popisa kvalificiranih kandidata koji predlaže Komisija. Svrha ovog poziva na iskaz interesa jest Komisiji omogućiti da utvrdi popis kandidata kako bi ga predložila Upravnom odboru. Kandidati moraju imati na umu da uvrštenje na popis Europske komisije nije jamstvo imenovanja.

Europska komisija organizira odabir predsjednika Odbora za žalbe i zamjenika predsjednika. U tu svrhu uspostavlja komisiju za odabir koja će kandidate koji ispunjavaju sve prethodno navedene uvjete za sudjelovanje i čiji profil najbolje odgovara specifičnim zahtjevima na temelju njihovih sposobnosti i prethodno navedenih kriterija pozvati na razgovor.

Nakon tog razgovora, komisija za odabir sastavlja popis najprikladnijih kandidata. Europska komisija donosi popis i šalje ga Upravnom odboru Agencije.

Upravni odbor razgovara s kandidatima koji su ušli u uži izbor Europske komisije i imenuje predsjednika i zamjenika predsjednika. Kandidati s popisa prije razgovora s Upravnim odborom Agencije moraju proći testiranje u centru za procjenu kandidata koje provode vanjski konzultanti.

Postupak odabira provodi se samo na engleskom jeziku iz praktičnih razloga te kako bi u interesu kandidata i Agencije bio što kraći. Međutim, komisija za odabir provjerit će tijekom razgovora ispunjavaju li kandidati uvjet zadovoljavajućeg znanja još jednog službenog jezika EU-a.

Predsjednik (ali ne i zamjenik) imenuje se članom privremenog osoblja razreda AD 12 u skladu s općim provedbenim odredbama Agencije o postupku kojim se vodi zapošljavanje i upotreba privremenog osoblja prema članku 2. točki (f) Uvjeta zaposlenja ostalih službenika Europske unije na mandat od pet godina koji se može produljiti jednom za dodatno razdoblje od najviše pet godina.

Zamjenik predsjednika neće se imenovati kao član privremenog osoblja, već će ga Odbor za žalbe pozivati radi obrade predmeta samo u odsutnosti predsjednika. Stoga zamjenik nije dužan prekinuti svoju trenutačnu profesionalnu djelatnost, ali svaka takva djelatnost mora biti u skladu sa zahtjevom koji se odnosi na neovisnost članova Odbora za žalbe. Naknada zamjenika ovisi o kvalifikacijama i iskustvu uspješnog kandidata. Naknada trenutačno iznosi najviše 500 EUR za svaki dan rada, uz maksimalni iznos naknade od 5 000 EUR po predmetu te povrat putnih troškova i dnevnica za pokrivanje troškova smještaja.

Kandidati u motivacijskom pismu moraju jasno naznačiti za koje se radno mjesto prijavljuju. Mogu se prijaviti za oba radna mjesta ako su spremni prihvatiti i funkcije zamjenika s nepunim radnim vremenom. Međutim, kandidat se smije imenovati samo na jedno od tih radnih mjesta.

Predsjednik i zamjenik predsjednika dužni su prijaviti sve interese koji bi mogli biti u sukobu s njihovom dužnošću Odboru za žalbe u skladu s člankom 90. stavcima 5. i 6. Uredbe (EZ) br. 1907/2006.

Popis uspješnih kandidata valjan je u razdoblju od pet godina od dana odluke Upravnog odbora o imenovanju članova.

Mjesto zaposlenja je Agencija u Helsinkiju.

Podnošenje prijava

Prije podnošenja prijave kandidati moraju provjeriti ispunjavaju li sve uvjete za sudjelovanje, a osobito one koji se odnose na tražene akademske kvalifikacije i radno iskustvo te jezične sposobnosti. Neispunjavanje bilo kojeg od tih uvjeta dovodi do automatskog isključivanja kandidata iz postupka odabira.

Kandidati se moraju prijaviti putem interneta na:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces i slijediti dostupne upute koje se odnose na razne faze postupka.

Kandidati moraju imati valjanu adresu e-pošte. Ta će se adresa upotrijebiti za identifikaciju njihove registracije i korespondenciju tijekom raznih faza postupka odabira. Kandidati su dužni obavijestiti Europsku komisiju o svakoj promjeni adrese e-pošte.

Nakon podnošenja elektroničke prijave kandidati će primiti poruku e-pošte kojom se potvrđuje da je njihova prijava registrirana. U poruci e-pošte nalazi se i registracijski broj koji će se upotrebljavati kao referentni broj kandidata za sva pitanja povezana s njihovom prijavom. Ako kandidati ne prime poruku e-pošte s potvrdom o prijavi, njihova prijava nije registrirana! Kandidati ne mogu pratiti postupak obrade svoje elektroničke prijave. Europska komisija izravno će obavještavati kandidate o statusu njihove prijave. Dodatne informacije i/ili pomoć u slučaju tehničkih problema kandidati mogu zatražiti slanjem poruke e-pošte na sljedeću adresu:

HR-MANAGEMENT-ONLINE@ec.europa.eu

Rok za prijavu

Rok za prijavu je 28. rujna 2018. u 12 sati (podne) prema briselskom vremenu, nakon čega elektronička prijava više neće biti moguća. Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do nenadanog prekida registracijskog postupka, pa će ga morati ponoviti. Nakon isteka roka za podnošenje prijava unos podataka u elektronički obrazac više neće biti moguć. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Kako bi prijave bile valjane, zainteresirane osobe moraju učitati životopis u PDF formatu i u elektronički obrazac unijeti motivacijsko pismo (najviše 8 000 znakova). Kandidati u motivacijskom pismu moraju naznačiti za koje se radno mjesto prijavljuju.

Poželjno je da životopis bude sastavljen po europskom modelu životopisa. Ako navedeni dokumenti nisu na engleskom jeziku, potrebno je dostaviti njihov engleski prijevod. Ovjerene preslike diploma/potvrda, preporuka, dokaza o iskustvu itd. ne podnose se u ovoj fazi, ali se na zahtjev moraju dostaviti u kasnijoj fazi postupka.

Neovisnost i izjava o sukobu interesa

Predsjednik Odbora za žalbe mora djelovati neovisno u javnom interesu i prijaviti sve interese za koje bi se moglo smatrati da ugrožavaju njegovu neovisnost. Kandidati u prijavi moraju potvrditi da su voljni to učiniti.

Od kandidata koji budu pozvani na razgovore zahtijevat će se da zbog posebne prirode dužnosti potpišu izjavu o sadašnjim i budućim interesima za koje bi se moglo smatrati da ugrožavaju njihovu neovisnost.

Kandidati moraju zadovoljavati i kriterije prihvatljivosti koje je utvrdio Upravni odbor ECHA-e u dokumentu MB/45/2013 final (9).

U skladu s člankom 16. Pravilnika o osoblju (10), čije se odredbe analogno primjenjuju i na privremeno osoblje, predsjednik Odbora za žalbe obvezan je i nakon odlaska iz službe ponašati se časno i diskretno u pogledu prihvaćanja određenih imenovanja ili povlastica.

To uključuje obvezu obavješćivanja Upravnog odbora ECHA-e dovoljno unaprijed o namjeri obavljanja plaćene ili neplaćene djelatnosti u roku od dvije godine nakon odlaska iz službe. Ako je ta djelatnost povezana s poslom koji je dužnosnik obavljao u zadnje tri godine službe i može biti nespojiva sa zakonitim interesima Agencije, Upravni odbor Agencije može, uzimajući u obzir interese službe, zabraniti dužnosniku obavljanje te djelatnosti ili mu je odobriti uz uvjete koje smatra potrebnima.

Jednake mogućnosti

Europska unija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju (11). Unija pomno pazi da tijekom postupaka zapošljavanja ne dođe do bilo kakvog oblika diskriminacije i aktivno potiče prijave osoba ženskog spola.

Zaštita osobnih podataka

Komisija i Agencija će osigurati da se osobni podaci kandidata obrađuju u skladu s Uredbom (EZ) Uredba (EU) br. 45/2001 Europskog parlamenta i Vijeća od 18. prosinca 2000. o zaštiti osoba u vezi s obradom osobnih podataka u institucijama i tijelima Zajednice i o slobodnom kretanju takvih podataka. To se osobito odnosi na povjerljivost i sigurnost takvih podataka (12).

---

(1)  https://eur-lex.europa.eu/legal-content/HR/TXT/PDF/?uri=CELEX:32006R1907&from=EN

(2)  https://eur-lex.europa.eu/legal-content/HR/TXT/PDF/?uri=CELEX:32008R1272&from=EN

(3)  https://eur-lex.europa.eu/legal-content/HR/TXT/PDF/?uri=CELEX:32012R0528&from=EN

(4)  https://eur-lex.europa.eu/legal-content/HR/TXT/PDF/?uri=CELEX:32012R0649&from=FRN

(5)  https://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=EN

(6)  Pravilnik o osoblju za dužnosnike i Uvjeti zaposlenja ostalih službenika Europske unije:

https://eur-lex.europa.eu/legal-content/HR/TXT/PDF/?uri=CELEX:01962R0031-20140501&from=EN

(7)  Uspješni kandidati prije imenovanja trebaju dostaviti službeni dokument kojime se potvrđuje da nisu kažnjavani.

(8)  Uspješni kandidati prije imenovanja trebaju obaviti liječnički pregled kako bi se osiguralo da ispunjavaju zahtjeve iz članka 28. točke (e) Pravilnika o osoblju za dužnosnike Europskih zajednica.

(9)  https://echa.europa.eu/documents/10162/13555/final_mb_45_2013_eligibility_crit_guid_en.pdf

(10)  Pravilnik o osoblju za dužnosnike i Uvjeti zaposlenja ostalih službenika Europske unije:

https://eur-lex.europa.eu/legal-content/HR/TXT/PDF/?uri=CELEX:01962R0031-20140501&from=EN

(11)  Pravilnik o osoblju za dužnosnike i Uvjeti zaposlenja ostalih službenika Europske unije:

https://eur-lex.europa.eu/legal-content/HR/TXT/PDF/?uri=CELEX:01962R0031-20140501&from=EN

(12)  SL L 8, 12.1.2001., str. 1.

---